《秋胡行 其三》
南北朝·颜延之

嗟余怨行役，三陟穷晨暮。严驾越风寒，解鞍犯霜露。

原隰多悲凉，回飙卷高树。离兽起荒蹊，惊鸟纵横去。

悲哉游宦子，劳此山川路。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。